Guanyadors dels premis Art Jove 2012 | Carnet Jove de les Illes Balears\nGuanyadors dels premis Art Jove 2012\nEl programa cultural Art jove, promogut per l’Institut Balear de la Joventut de la Conselleria d’Educació, Cultura i Universitats del Govern de les Illes Balears, ha atorgat els seus premis als respectius guanyadors. Han estat aquests:\nEl Jurat va atorgar el primer premi, dotat amb 2.000 euros per produir una exposició monogràfica, a la instal•lació ‘Vacaciones en Menorca 2012’ de Bartomeu Sastre Grimalt i una menció especial sense dotació econòmica a la instal•lació ‘Terra ignota’, de Natxa Pomar Escarda.\nCERTAMEN DE FOTOGRAFIA COOPERART 2012\nEl jurat va triar, dins la categoria de Millor col•lecció, un primer premi dotat amb 1.000 euros, a la col•lecció ‘Markets’ de David Tur Cardona; dins la categoria de Millor fotografia, un primer premi dotat amb 500 euros, per a la fotografia número 1 de la col•lecció ‘El cercle indi de té, llet i descans’ de Núria Alemany Abrines i, dins aquesta mateixa categoria i sense dotació econòmica, es va fer una menció especial a la fotografia número 2 de la col•lecció ‘Ruralitat, sostenibilitat i alimentació: matinades en moviment’ d’Alberto Díaz Diego.\nEls guanyadors del Certamen d’Audiovisuals han estat Javi Pueyo i el seu curtmetratge ‘Rates’ (primer premi de 2.000 euros), Margalida Melià pel seu treball ‘El síndrome del calcetín desaparejado’ (segon premi dotat amb 1.000 euros), i el curtmetratge ‘Dim Sum Dance Some’ de Fernando Bauzà, el qual va rebre una menció especial sense dotació econòmica.\nCERTAMEN DE MÚSICA PER A JOVES INTÈRPRETS (SOLISTES)\nEl jurat va triar Germán Guillén Alcocer (clarinet) per al primer premi amb una dotació de 1.000 euros i Álvaro Renard López (oboè) per al segon premi de 500 euros.\nCERTAMEN D’ARQUITECTURA ÒPERA PRIMA\nEl Jurat va donar el primer premi, dotat amb 3.000 euros, al projecte de Javier Rosselló García-Ruiz i Ester Morro Massanet per ‘Centro social y plaza pública’, i va fer una menció especial sense dotació econòmica al projecte ‘Baix des Pujol’ de Lluís Miguel Galmés Trueba i Montserrat Ruiz Ortega.


L'oli industrial usat prové fonamentalment dels tallers de cotxes i de les fàbriques en les quals s'utilitza oli per a la maquinària industrial.\nHo recullen manipuladors autoritzats que ho duen a una planta de valorització, on decideixen el seu ús com base per a nou oli industrial o per a la fabricació de pintura industrial o vernissos, encara que també es pot utilitzar com combustible o asfalt.\nActualment, els tallers de cotxes estan obligats a emmagatzemar l'oli usat i etiquetar-lo en uns bidons especials, segons indica la normativa. Més tard, és recollit per manipuladors autoritzats de Medi ambient, des d'on s'envia a centres d'emmagatzematge o transferència, on es classificarà i es filtrarà.\nDesprés, en el centre de valorització se li realitzaran processos físic-químics per a regenerar-lo de nou com base d'oli industrial o utilitzar-se per a la fabricació de materials com l'asfalt, pintura o vernissos. A més, també pot ser utilitzat com combustible per a generar energia.


De viatge: Els poetes de l'Àrtic\nHe volgut imposar-me un deure: llegir un llibre sobre la població de Groenlàndia. Un deure molt amable, per cert. La cosa ha vingut per la divulgació que fa Francesc Bailón Trueba de les seues activitats com a antropòleg, escriptor, aventurer... a través de conferències i llibres principalment. La coneixença d'aquest estudiós prové de la meua participació en el llibre de relats colelectiu EXPERIÈNCIES DE VIATGE, editat també per NOVA CASA EDITORIAL, volum en què Francesc, curiosament, no va participar però, com que l'editorial fa que qui hi hem publicat esdevinguem una mena de família, vam començar a mantindre una certa relació a través dels correus electrònics. Em vaig sentir atreta pels seus coneixements sobre aquest poble dit tradicionalment esquimal, una cultura que sempre m'ha despertat un cert interés des que, de molt joveneta, vaig seguir unes publicacions de Miguel de la Cuadra Salcedo. Ara bé, de cap de les maneres amb la profunditat i autoritat de Francesc Bailón tot i que la divulgació lleugera fa el seu paper i ens prepara per a accedir a estudis de gran volada, com ara el llibre que ens ocupa.\nELS POETES DE L'ÀRTIC. HISTÒRIES DE GROENLANDIA, de Francesc Bailón Trueba, traduït al català per Abel Carretero Ernesto, està molt ben presentat i introduït per l'autor a través d'unes pàgines incials sinceres i emotives, textos que transmeten la gran passió d'aquest home pel que fa. No penseu que és visceral, donant a aquest adjectiu un sentit negatiu o tou. Francesc és exhaustiu i precís. Amb formació universitària (llicenciat en Antropologia cultural) té en el seu compte més de dues desenes d'expedicions àrtiques i ha viatjat arreu del món buscant documentació sobre el poble inuit. D'un gran prestigi internacional ha assessorat diversos documentals i obres de teatre. Potser sonarà més la pel·licula d'Isabel Coixet NINGÚ VOL LA NIT, on apareixen personatges del llibre.\nELS POETES DE L'ÀRTIC està estructurat en tres parts que l'autor explica molt bé per a facilitar-nos la navegació per les seues pàgines. Podem llegir la història de l'expedició de John Ross, a principis del segle XIX (en cursiva per deixar-ho més clar), el viatge objecte del llibre del mateix Francesc i totes les notes complementàries independentment.\nA banda de l'agilitat narrativa i l'interés de la història del poble de Groenlàndia, ens acompanyen mapes fets pel mateix autor, taules demogràfiques, fotografies (hi trobem tres àlbums), etc. A poc a poc i de manera amena, ens va donant informació filològica i sobretot històrica de tot allò que considera indispensable per arribar a un coneixement el més exacte possible d'aquesta cultura de la qual sabem la superficialitat: trineus amb gossos, frecs de nassos i iglús. Una de les coses que deixa més clar és que no es tracta d'un poble uniforme.\nTot plegat, el llibre d'un dels majors especialistes a nivell mundial. Molt recomanable pel contingut i per la manera de presentar un treball d'investigació de molts anys i que encara continua.\nPublicat per Dolors Jimeno a les 9:18\nPura Aloy pantin 17 d’octubre de 2020, a les 16:47\nArribes amb les teues lectures fins als llocs més recòndits. Molt interessant.\nDolors Jimeno 17 d’octubre de 2020, a les 19:29\nDiuen que la lectura és la millor manera de viatjar. En tot cas és la més sostenible. Una abraçada, Pura.\nVicent Mateo 18 d’octubre de 2020, a les 13:23\nMolt interessat el tema, una bona manera de conéixer món, i com molt bé dieu la millor, jo em permet afegir-hi que, donats els temps que corren, la més segura...\nDolors Jimeno 18 d’octubre de 2020, a les 13:58\nEfectivament. Si una persona tan preparada i documentada com Francesc ens fa el viatge, això que tenim.\nAssumpció Cantalozella 19 d’octubre de 2020, a les 16:18\nQuines ganes de viatjar cap a Groenlàndia, per mitjà de l' obra "Els poetes de l' àrtic" de Francesc Bailón Trueba.\nHo sé, Dolors Jimeno Montesa. Llegir un viatge és anar pels camins del món que fas teus.\nDolors Jimeno 19 d’octubre de 2020, a les 17:43\nCom hem dit en els anterior comentaris, ara és moment de viatjar a través dels llibres. Una abraçada, Assumpta.\nIsabel Barceló Chico 19 d’octubre de 2020, a les 20:12\nInteresantísima reseña para un libro que se me antoja fascinante. Un abrazo.\nDolors Jimeno 20 d’octubre de 2020, a les 9:09\nGracias, Isabel. Estoy contenta pq me acaba de felicitar el autor. Si te gustan los libros de aventuras y de culturas lejanas, éste es imprescindible


FAVES AMB BOLETS, BOTIFARRA i SALSA DE SOJA - Els Fogons de Can Sibina\nFAVES AMB BOLETS, BOTIFARRA i SALSA DE SOJA\nHem contrastat el lleuger amargor de les faves amb una salsa de soja per equilibrar el plat.\n400 grams de faves fresques i pelades (mida baby).\n4 alls tendres tallats a rodanxes amples.\n150 grams de bolets (gírgola de card).\n1 tros de pebrot vermell.\n100 grams de botifarra negra.\n1 pessic de comí en gra (opcional).\n1- Posem un cassó al foc amb aigua i un polsim de sal. Quan comenci a bullir hi tirem les faves i els hi tenim durant uns 4 minuts, les passem pel colador i les deixem en aigua freda per frenar la cocció i donar fermesa.\n2- Posem una paella a foc mig amb un rajolí d’oli i hi cuinem les rodanxes de botifarra durant 1 minut per cada costat. Un cop cuites les retirem i les deixem damunt de paper absorbent.\n3- Retirem l’oli de la cocció de la botifarra i tornem a posar la paella a foc mig amb un xic d’oli d’oliva. Hi afegim els alls tendres a trossos, el pebrot vermell a daus i els grans de comí. Ho cuinem durant uns 3 minuts, afegim els bolets i ho tenim al foc 1 minut més.\n4- Afegim la mostassa en gra, la soja líquida, les faves escorregudes, ho cuinem 2 o 3 minuts més i ho rectifiquem de sal i pebre. Per acabar ja ho podem posar al plat junt amb la botifarra i ho servim calent.\nLes salses de soja poden ser bastant salades, es bo tastar-la abans de fer aquest plat i tirar-ne la quantitat justa per no passar-nos, ja que el podem esguerrar.\nEntrant, Llegum, Producte del hort, Verdura


EL REPUNT - BLOG DE JOSEP L. PITARCH: DE FORA VINDRAN QUE DE CASA ENS TRAURAN\nBen a prop de casa s’han establert diversos comerços que regenten xinesos, pakistanesos i marroquins. Els primers han obert una botiga de roba, la típica botiga on hi ha un poc de tot i molt barat i un bar. Els altres han obert dues botigues de fruites i verdures. Especialment em referiré al bar, perquè vaig cada dia i sovint i també perquè els he anat coneixent i ja tenim una certa confiança, raó per la qual em pregunten moltes coses d’ací i jo els en pregunte d’allà.\nEl bar l’han instal·lat en el carrer més cèntric de Silla, en una cèlebre casa que han comprada, passant per sobre d’altres veïns que també la cobejaven. Per una idea del fill, Jiahong (13 anys), l’han batejat La Llimera, arbre que existeix en la part del corral, que han respectat i que s’ha convertit en un lloc màgic per a anar a prendre el vermut.\nTota la família treballa al bar, els pares i els dos fills, que ja ajuden en coses menors; la filla gran, Esther, té 14 anys i la més menuda, Núria, 4; també hi ha els avis paterns, que col·laboren. Tots ells parlen xinès entre ells, i els fills també parlen valencià, traient bones notes. Des que vingueren a Silla han anat a la línia en valencià, perquè els pares trobaren més lògic elegir aquesta línia. Quan els preguntí em digueren que “polque estamos en València valenciano, en Palís, flancès”.\nMengen al bar i m’hi he fixat en la dieta, molt austera, però molt aromàtica, gustosa i suficient. Els xiquets estan esplèndids. Un dia que havien fet arròs bullit, amb cogombre de mar, pèsols i vi blanc, m’invitaren, amb un bol d’aquest arròs. Açò, alguna cosa més i un poc de fruita constitueix la seua dieta. Altre dia mengí un platet de fideus fins, amb carabassó i carn de porc. Desdejunen llet i galetes, piquen alguna cosa per la vesprada i sopen molt poc, perquè “de noche no es comel bueno”, em diu Li, que és el pare.\nTreballen unes 15 hores cada dia. Els fills distribueixen el temps entre l’Institut, estudiar i ajudar el negoci familiar. Jiahong fa piragüisme a l’Albufera (dubtava entre fer música o un esport). Ester vol estudiar una carrera d’enginyeria. Mentre hi viuen i treballen ací, estan fent-se una casa a la Xina, en un poblet no molt lluny de Xangai, que m’han mostrat en fotografies. Vora trenta hores d’avió per a ells no significa gran cosa, si han d’anar-hi a solucionar res o passar uns dies.\nConte aquesta història perquè he pensat la diferència cultural d’aquesta gent i la nostra, el distint valor que li donen al trebal i a la solidaritat familiar, i també com són de pràctics en el tema de la integració a la nostra societat. De fet saben més que molts veïns de tota la vida sobre els ajuts de l’administració a les famílies i al comerç; ja coneixen l’avifauna de l’Albufera i s’han agenciat de xarxes per a pescar carrancs, anguiles, etc. Coneixen totes les ofertes d’activitats esportives i culturals, molt millor que molts indígenes locals. Crec que s’han integrat més a nosaltres que no ho faríem nosaltres si marxàrem enllà. Com deia un andalús, que treballava a Líbia,: “mira que lo moro son cerraos, solo hablan en moro, no hablan españó pa na”; això mateix diria dels xinesos: és que a la Xina sols parlen xinès.\nUna conseqüència del seu sentit del treball i de la responsabilitat és que mantenen el bar obert més hores que cap altre del poble, i per descomptat els dissabtes i diumenges, com abans passava ací. També ho fan els pakistanesos amb la tenda de fruites i verdures.\nJo recorde quan era una criatura i en ma casa tenien una botiga, que no tancaven mai. Abans ací la gent treballava com els xinesos; després vingueren les comoditats de la vida moderna, les vacances, la caseta del camp, la reducció de les jornades laborals... No estic defensant que siga millor treballar 15 hores que vuit, és evident. Però constatar que sí que ho fan aquestes persones i que han vingut a treballar, no a robar-nos res.\nSaber aquestes coses és molt convenient per a nosaltres, perquè hi ha gent enverinada contra la immigració, com si foren cap perill per a nosaltres. No és cosa sols d’ací, perquè a tota Europa hi ha un revival xenòfob, immoral i anticristià, que és molt perillós. Curiosament els partits més xenòfobs són la dreta i l’extrema dreta, o siga la gent que va a missa. El cas més absurd és el d’Anglaterra, on no hi ha atur (un 5%, això no és res) i els conservadors volen fer fora els estrangers. Què passarà amb els milers i milers dels nostres joves que hi treballen?\nParle amb un bon amic, Vicent, que té el cap emboirat en aquest tema i intente fer-li veure la contradicció que significa que Europa, que s’ha format a base d’immigracions i d’emigracions, vulga tancar ara les portes a ningú. Nosaltres concretament hem forçat a emigrar a Amèrica masses de treballadors que fugien de la fam, que s’hi establiren a treballar i donar marxa a la família, cosa que no podien fer ací. I fugint de les guerres, per exemple de la guerra civil espanyola. Quin tracte donaren a l’Argentina, a Mèxic, a Cuba, als EEUU... als nostres exiliats?\nEls qui venen de fora no ho fan per llevar-nos res, sinó per a treballar i viure, perquè no poden fer-ho als seus països. Així que la frase amb què comença aquest article de fora vindran que de casa ens trauran, no és aplicable als immigrants, Vicent. I si els que venen és per a fer mal? Ah, doncs se’ls haurà d’aplicar la mateixa llei que als nostres xoriços i malfactors, no? De tot hi ha en tot el món. Li recorde quan criticàrem al cardenal Canyissars perquè digué que “todos no son trigo límpio”, referint-se als refugiats i oposant-se a la seua acollida. Jo vaig escriure que tampoc tots els capellans eren “trigo límpio”, però que això no volia dir que ho hagueren de pagar els justos pels pecadors.\nI els negres que van a collir taronja per meitat de preu que nosaltres? És cert, li dic, però qui és pitjor? L’empresari que els lloga (sense papers, ni segurs) per guanyar el doble que si contracta un valencià, o el negre que ho fa per poder menjar i alimentar la família? El que seria just és que ningú sub-contractara negres, i que aquests tingueren els papers en regla. Li recorde un cas que vaig presenciar essent alcalde, quan la policia enxampà una dotzena de jovenets trencant melons a pedrades; els dugueren a l’ajuntament i reclamaren la presència dels pares. Hi havia entre ells dos marroquins, que es coneixien de l’escola. Una mare li deia a una altra: “a mi hijo le he dicho que no quiero que vaya con los moros, mira lo que pasa…”.\nPublicat per Josep L.Pitarch a 4:51


Condominio Miravalle Madonna di Campiglio Itàlia - Ofertes d'hotels amb els MILLORS DESCOMPTES EN LÍNIA\nVia Nambino 1, Campo Carlo Magno, Madonna di Campiglio, Itàlia, 38086 - Veure al mapa\nMés informació sobre Condominio Miravalle\nConvenientment situat a Madonna di Campiglio, Condominio Miravalle és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Condominio Miravalle és compromet a que la seva estada sigui el més còmoda possible. Per anomenar algunes de les comoditats de l'hotel, hi ha habitació familiar, ascensor.\nGaudiu de les comoditats d'alta gama com ara calefacció, balcó/terrassa, videojocs a l'habitació, aparell de televisió, reproductor de DVD/CD per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Condominio Miravalle és una elecció inteligents per a viatgers a Madonna di Campiglio, i ofereix una estada relaxant i sense molèsties.\nTots els tipus de viatgers (6) Famílies amb infants grans (2) Grups (4)


Abans i després. » Mosaic de Paraules al Vent (Bloc des d'Irlanda).\n← AJUDA ALS AFECTATS DEL TSUNAMI\nInici d’any →\nHem entrat en el darrer dia de l’any i potser és temps de fer balanç dels darrers 364 dies per tal d’encarrilar els pròxims 365 amb millors esperances. Acostumo a parlar ben poc de mi, de fet sóc força reservat i m’agrada molt més escoltar que no pas parlar, menys encara si he de parlar de mi. Aprofitaré aquestes breus línies que tanquen l’any per a reflexionar en veu alta, sobre el que ha estat personalment aquest darrer any, i sobre el futur més pròxim que ràpidament s’apropa.\nA nivell personal, crec que estic vivint uns moments molt feliços, malgrat saber que duraran poc. I que el futur més proper, ve d’un color fosc que ho cobreix tot, com una tempesta que de cop i volta tapa el cel ennegrint arreu on passa. Encara no sé com serà la tempesta, només desitjo que el ruxat passi depressa i sense mullader.\nEl darrer any ha estat un any a nivell general força positiu, però com se sap, tard o d’hora tot s’acaba. Caldrà estar amatent al que succeeix d’ara en endavant, tot i que malauradament en sé una bona part. Prefereixo no dir-ne res ja que com he dit, sóc força reservat i a més a més reitero que encara no sé com serà la tempesta, si hi hauran inundacions o només amb un simple paraigües ja n’hi haurà prou.\nCom he dit, aquest 2004 ha estat prou bé, treballant, estan amb la família i amb els amics. Sé que a patir de mitjans de Gener escriure menys a la bitàcola, però espero que un pic superat tot, poder escriure-hi tant com pugui. No tinc bons propòsits per aquest nou any, només espero poder acabar el 2005, i sobretot, tal i com acabo aquest 2004, podent dir que sóc feliç. Queda un llarg camí a recórrer, com diuen uns versos d’un dels meus poemes preferits d’en Kavafis:\nHas de pregar que el camí sigui llarg"\nUn altre dels meus poemes preferits aquest d’en Narcís Comadira:\nBé, no he fet el que pretenia però tant se val. Deixaré la tristesa\nper més endavant i agafaré la flama de l'optimisme per seguir\nendavant fent camí. En paraules d'en Martí i Pol:\n" De vegades penso que viure és com travessar una ciutat immensa\ni desconeguda. Tan immensa que la travessia dura tota la vida i,\na mesura que ens anem fent grans, ens adonem de la quantitat\nde zones que no hem visitat i que ja no podrem conèixer. I tan desconeguda\nque mai sabem el que ens podrem trobar en trencar una cantonada...".\nNomés em queda desitjar a tothom un FELIÇ 2005.\n4 Responses to Abans i després.\n31 Desembre 2004 at 18:33\nBon any i que que la tempesta et sigui lleu i, en acabar, t’hagi obert nous camins.\n31 Desembre 2004 at 18:54\nesperant de tot cor que la tempesta sigui una pluja d’estiu de\nquatre gotes mal comptades… i segueix alegrant-nos amb la teva\npresència! Per cert, m’encanta el de’n Martí i Pol, bona tria!\n2 Gener 2005 at 11:43\nEi Josep Arnau!\nEt desitjo un molt bon any 2005, i espero poder llegir d’aquí un any un post teu on ens expliquis lo maravellós que ha sigut el 2005 per tú i a on ens diguis que ets tan o més feliç que ara.\n2 Gener 2005 at 16:40\nMoltes gràcies a tots i totes, tant de bo que que així sigui i d’aquí a un any seguir escrivint amb tant bona companyia.


Serveis de transmissió gratuïta - Consells Tècnics | Abril 2021\n5 llocs per obtenir TV gratuïta sense cap cost de transmissió\n'No toqueu aquest marc', o almenys això és el que volen que penseu. Amb el paisatge en constant expansió dels serveis de streaming digital, és cada vegada més difícil trobar serveis de streaming fantàstics i assequibles, o com a mínim, seleccionar-ne un.\nEl joc estava dominat pels nostres proveïdors de cable i, tot seguit, tot es referia a serveis de streaming digital com Netflix, Hulu i Amazon Prime.\ndocumentals a la Segona Guerra Mundial\nPerò quan els serveis comencen a aparèixer a tot arreu, es converteix en un joc per veure qui pot etiquetar aquell moneder dur.\nAquest any només, veurem la introducció i els llançaments dels serveis de streaming Disney +, AT&T, WarnerMedia, Apple i IMDB.\nPer no oblidar que el streaming és pràcticament l’estàndard per veure la nostra programació d’avui en els nostres ordinadors, telèfons intel·ligents, tauletes, televisors intel·ligents, reproductors multimèdia o sticks.\nQuè passa si tinguessis alternatives que no trencarien el banc amb l’accessibilitat de ser gratuït? Això és el que pretenem oferir aquí en aquests cinc llocs que figuren a continuació.\nSony Crackle Per descomptat, és propietat de Sony, de manera que allotja molt contingut original de Sony, a més de programes i pel·lícules d'altres empreses.\nÉs un servei gratuït per veure alguns dels vostres programes de televisió preferits, programacions originals i pel·lícules.\nDesglossa el contingut en diverses categories com ara Spotlight, Originals, Action, Drama, Comedy, Fandom, Thriller, Icons, Anime, Trending i un munt d’altres categories.\nEs pot connectar a una gran varietat de plataformes com televisors, dispositius mòbils, set-top boxes, consoles de jocs i en línia.\nEl servei és compatible amb els anuncis per permetre que continuï sent gratuït i no ofereix opcions de visualització fora de línia.\ntubs emet més de 12.000 títols, incloses pel·lícules i programes de televisió. Els estudis afiliats inclouen Paramount, Lionsgate, MGM i molt més.\nInclou milers de pel·lícules i opcions de programes de TV de forma gratuïta.\nTransmetre qualsevol lloc des de telèfons intel·ligents, Android, iOS, Roku, Apple TV, Amazon Fire TV, Xfinity X1, Xbox, televisors intel·ligents Samsung, televisors Sony Smart, PlayStation i web.\nInclou contingut d'una gran quantitat d'altres fonts per a nens de totes les edats i contingut que no es transmet en cap altre lloc.\nTubi compta amb els anuncis durant els espectacles.\nDestaca una secció anomenada 'No a Netflix, Leaving Soon!', I per a aquells fanàtics de Rotten Tomatoes, una secció de 'High To Rated on Rotten Tomatoes'.\n3. TV de Plutó\nPlutó TV és propietat de Viacom i gestiona més de 100 canals gratuïts, des de programes antics de televisió fins a pel·lícules fins a una selecció (limitada) d’esports.\nFunciona amb Apple TV, Android TV, Amazon Fire TV, Chromecast, Roku i PlayStation.\nEls canals inclouen notícies CBS, Food TV, NBC, Bloomberg TV (que emet el show de Kim Komando!), Xarxa de crims i molt més.\nLes aplicacions estan disponibles per a dispositius Apple i Android.\nEls programes inclouen anuncis.\nYouTube va començar com una plataforma perquè la gent pogués carregar i mostrar els seus propis vídeos. Aquesta característica es manté, però ara el lloc ofereix vídeos i alguns de TV en directe de grans companyies, com CBS, BBC i altres\nEs tracta d’una barreja, ja que algunes pel·lícules són gratuïtes si les podeu trobar, mentre que d’altres són de primera qualitat.\nLa qualitat del vídeo pot variar en funció del programa. Això significa que podríeu veure resolucions de 480p, 720p o 1080p.\nMalauradament, no hi ha cap manera de filtrar el contingut per gènere, gratuït, de pagament i pot ser difícil trobar el que busca.\nQuan cerqueu i trobeu el que busqueu, la vostra millor aposta és buscar contingut amb recompte de visites elevades i subscripcions al contingut.\nVudu proporciona pel·lícules de llargada i TV de franc, però ofereix més contingut a les subscripcions.\nEls programes gratuïts estan ben etiquetats amb el text amb un bon relleu vermell si són gratuïts i amb anuncis\nEls perfils que es proporcionen en una pel·lícula determinada us proporcionen un desglossament de la descripció dels suports, la puntuació MPAA, la puntuació de Rotten Tomatoes (RT), si té títols tancats, la durada del contingut, un tràiler, informació sobre el repartiment i la tripulació i les revisions completes de RT. .\nEl contingut disponible gratuïtament amb anuncis també es pot llogar i comprar digitalment per un cost.\nBonus: mira els teus canals de televisió locals preferits en alta definició de forma gratuïta\nAixí que potser no voldreu 'tocar aquest dial', però podeu utilitzar una alternativa més barata per als vostres canals de cable locals preferits amb un cost únic. Alguna cosa de la generació més jove o potser no és conscient és que afegir una antena al televisor encara pot donar-vos aquesta vibració per cable, però de forma gratuïta com es feia els dies anteriors a la televisió per cable.\nnous projectors epson\nUna bona antena que podeu comprar a Amazon és una Antena de TV digital HD que us pot proporcionar aquesta imatge en alta definició a televisors nous i antics. Us permetrà recollir aquests senyals de televisió digital a les ones d’aire i us portarà una varietat de canals sense factura mensual a pagar. No hi ha DVR, però és una opció per a aquells amb un pressupost reduït.\ndocusign spam 2017\ncom saber quant de temps teniu el telèfon\ncom ser completament anònim\nestafes d'ofertes tecnològiques objectiu


Tecnologia - Tys for professional translation\nHome 9 Com ho fem 9 Tecnologia\nAquests són els mitjans i les eines que fem servir en els nostres projectes\nDisposem d’una plataforma per centralitzar tota la informació que intercanviem amb els nostres clients. Estalviem temps i els clients sempre ho tenen tot a mà. Automatitzar els processos al màxim ens ajuda a ser més eficients, perquè cada minut compta.\nLes memòries de traducció són la base de tots els nostres projectes. Ens permeten emmagatzemar de manera integral i interconnectada qualsevol projecte realitzat per poder recuperar-lo més endavant. És la manera de garantir la màxima coherència en tots els continguts d’un mateix client i assegurar-ne la traçabilitat. Aquesta eina també permet recuperacions parcials en encàrrecs d’actualització de continguts, cosa que es tradueix en una optimització important del temps i la reducció de costos consegüent, sempre amb la màxima garantia de qualitat.\nTractament de formats\nA Tys disposem de les eines necessàries per tractar tots els formats de text, des d’arxius .xls, .ppt o InDesign fins a qualsevol format de PDF. Aquí entra en escena el nostre Departament de Maquetació i Edició, amb una dilatada experiència i l’obsessió indispensable d’estar totalment al dia de les últimes novetats. Gràcies a la seva participació experta en els processos (tant amb tecnologia Mac com PC), podem lliurar els continguts de qualsevol format traduïts i adaptats a qualsevol llengua. De fet, estem especialitzats en la maquetació de llengües no llatines: àrab, xinès o japonès són algunes de les llengües amb què treballem de manera habitual.\nTys disposa de diferents eines per a la gestió terminològica, una tasca paral·lela indispensable per garantir resultats.\nAquestes eines permeten gestionar de manera ràpida i eficaç tots els termes específics d’un projecte de traducció.\nParticularitats i preferències terminològiques de cada client enregistrades i recuperables de forma immediata.\nTerminologia abundant amb diferents graus d’especialització organitzada i filtrada convenientment aporta futures solucions instantànies i verificades.\nVullSaber és la nostra eina interna per a la gestió general de processos. Ens permet traçar qualsevol part del projecte i està dissenyada específicament per als processos lingüístics de Tys. La sotmetem a avaluació constant per millorar tot allò millorable i assegurar que evoluciona de manera paral·lela als processos, que van canviant amb el temps segons les necessitats dels clients.\nEns prenem molt seriosament la seguretat informàtica per garantir que totes les nostres dades i les dels nostres clients estan totalment fora de perill.


Principals actuacions TIC realitzades durant l'any 2018 | CaminsTECH\nRecull de les principals actuacions TIC realitzades durant l'any 2018\nMillores en els serveis a la docència i a les aules informàtiques\nSistema de monitorització de l'ús del software a les aules informàtiques: des de febrer es disposa d'un nou sistema de monitorització que ens permet determinar l'ús que es fa dels diferents programaris instal·lats a les aules informàtiques. Això ens permet monitoritzar la utilització de les llicències contractades, poder detectar software en desús i tenir els equips més actualitzats.\nMillora de la instal·lació audiovisual de sales: s'han millorat les instal·lacions audiovisuals de les sales C1-110, D2-304 i D2-212 per tal d'adequar-les al model d'instal·lació de la resta de sales de la UTGAC.\nNovetats de programari docent a les aules informàtiques:\nAl mes de març s'incorporen els següents programes i llicències a les aules:\nCYPE 2018.i: disseny i anàlisi estructural – 30 llicències.\nISTRAM/ISPOL: al mes d'abril es signa conveni entre l'Escola i l'empresa Buhodra per ampliar de 30 a 40 llicències del software ISTRAM® per a docència. Disseny de programes d’enginyeria civil: cartografia digital, projectes d’obra línies, modelat de superfícies, virtual 3D, conservació d’infraestructures, etc.\nPlaxis 2D i 3D: software de modelització numèrica orientat a Geotècnia. Finançat per l’Escola de Camins per docència i per recerca. Plaxis 2D – 25 llicències. Plaxis 3D – 25 llicències.\nTekla Structures 2017.i: programa de càlcul d’estructures. Versió educacional. Software lliure.\nTCQ 2018: nova versió i actualització de la base dades de preus BEDEC.\nAl mes de juliol s'actualitza el programari existent als ordinadors de les aules informàtiques i s'instal·len els nous programes i llicències següents:\nArena 15: programari lliure per simulació\nPTV Vissim 9.00-14: simulació del tràfic – 20 llicències\nPTV Visum 16.01-16: planificació, modelatge i anàlisis de xarxes de transport – 20 llicències\nRevit 2017: modelatge d'informació de construcció (BIM) – llicències UPC\nS'arriba a un acord amb l'empresa Construsoft per instal·lar les darreres versions i tenir disponibles les llicències dels següents programes:\nDiamonds 2018: càlcul d’estructures – 60 llicències\nPowerConnect 2018: càlcul d'unions metàl·liques – 60 llicències\nBIM Expert 2018: programa d'enllaç entre el Tekla i el Diamonds – 60 llicències\nIDEA StatiCa: disseny i verificació d’elements estructurals (al mes de novembre) – 60 llicències\nEines de gestió de pràctiques en empreses: s'ha continuat amb l’automatització del procés de gestió de les pràctiques dels estudiants en empreses dins del Portal Camins:\nParticipació activa de l’empresa pel que fa a la introducció del conveni i el projecte formatiu.\nIntroducció online dels formularis d'avaluació (formulari del tutor de l'empresa, formulari de l'estudiant, informe de les pràctiques,...)\nFuncionalitats de cara a facilitar l'avaluació per part dels responsables acadèmics de les pràctiques: llistat de les pràctiques avaluables amb dades de suport (nota mitjana de l'estudiant, mitjana dels apartats dels informes,…)\nIncorporació de nous plans d'Estudis al Portal Camins: s'incorporen els següents plans d'estudis a totes les funcionalitats del Portal Camins i del CaminsOpencourseware:\nDoble titulació entre el Màster Universitari en Enginyeria del Terreny i el Màster Universitari en Enginyeria de Mines\nMillores en l'eina de gestió de precompromisos de mobilitat: s’han implementat en el Portal Camins un seguit de millores. A continuació us expliquem les més importants:\nGeneració automàtica del Learning Agreement for studies: abans que un estudiant marxi de mobilitat ha de pactar les assignatures que cursarà a la universitat de destinació i quina serà la correspondència a l’Escola. Això queda reflectit en el document “acord d’aprenentatge” o Learning Agreement. S’ha implementat en el Portal Camins, que en funció de les dades introduïdes per l’estudiant que ha de marxar de mobilitat i una vegada el precompromíis hagi estat acceptat, es generi automàticament aquest Learning Agreement en el format establert pel SEPIE (Servicio Español para la internacionalización de la Educación).\nGestió de la documentació associada a la mobilitat: amb l’objectiu que l’estudiant pugui desar la documentació necessària per la gestió dels precompromisos de mobilitat, s’ha implementat una funcionalitat que permet a cada estudiant pujar els documents relacionats amb el procés i classificar-los segons la tipologia dels mateixos (dates d’estada, acord financer, ...). La principal millora és que permet tenir la documentació en format electrònic i accessible pels gestors, així com reduir l’intercanvi de correus electrònics que es generaven amb l’estudiantat per l’enviament i recollida de la documentació.\nGestió de guies docents: nova funcionalitat per caps d'estudis: a fi de simplificar la revisió de les guies docents als Caps d'Estudis / Coordinadors s'ha creat una funcionalitat que permet visualitzar/extreure, per totes les assignatures de la titulació, el contingut actual del camp en els diferents idiomes.\nGestió de la matrícula de màsters: nova funcionalitat al Portal Camins per generar l'ordre de matrícula de tots els estudis de màsters de l'Escola.\nIndicadors per a la gestió i la Direcció de l'Escola: nou indicador dins el Portal Camins amb les estadístiques de Qualificacions dels Treball Final de Màsters.\nRenovació de l'eina de gestió de tutories (PAT): migració i renovació de l'eina de gestió de les tutories (encara funcionant a l'antic Racó de l'Escola) cap al Portal Camins.\nMillores a la instància GN6 Camins del Serveis TIC de la UTGAC: S’han afegit opcions per creat tiquets a partir de formularis predefinits per aquelles peticions més habituals dels nostres usuaris. També s’han afegit tot un seguit d’enllaços d’interès.\nMillores a les infraestructures de servidors\nAdquisició de la nova infraestructura global de l'entorn Camins: a finals del 2017 es va iniciar el procediment administratiu per l'adquisició d’un nou entorn de virtualització i emmagatzematge per millorar i renovar l’entorn antic de l'Escola i poder cobrir així les necessitats actuals i fer front als reptes tecnològics futurs del Departament d’Enginyeria Civil i Ambiental, l’Escola Tècnica Superior d’Enginyeria de Camins, Canals i Ports de Barcelona i la Unitat Transversal de Gestió de l’Àmbit de Camins. Durant l'inici de l'any 2018 es va finalitzar el concurs i al mes d'abril es va adjudicar a l'empresa Punt Informàtic i Creatiu, S.L, el subministrament, implantació i posada en marxa d'un sistema de virtualització i emmagatzematge per un import de 71.377,90 € (IVA inclòs) finançat entre l'Escola de Camins i el DECA. Aquest nou maquinari substitueix l'antic sistema de virtualització de l'Escola, en funcionament des de l'any 2010 i dimensionat per unes necessitats que ja no són les actuals. Els nous equips permeten posar a disposició de tots els usuaris de l'àmbit Camins els serveis TIC oferts des de la UTG. La nova infraestructura està formada per:\nSistema de virtualització:\n2 servidors Dell PowerEdge R440 amb 2 processadors (28 cores per processador): total 56 cores\n512 GB de Memòria RAM del conjunt (256 GB RAM per servidor)\n5 anys garantia NBD\nCabina d'emmagatzematge Dell Storage SCv3020 amb calaix d'expansió Dell EMC SCv360 Enclosure\n2 controladores en configuració actiu/actiu (16 GB de caché per controladora)\nBus intern de connexió dels discos a les controladores de 12 Gbps\nEmmagatzematge híbrid amb capacitat per 30 discs d'alt rendiment (SSD) (inicialment amb 7 discs de 1,92 TB) i el calaix d'expansió de 60 discs d'alta capacitat (NL-SAS) (actualment amb 23 discs de 8 TB)\nCapacitat neta actual en disc NL-SAS: 129 TB\nCapacitat neta actual en disc SSD: 7,57 TB\nPotencial d'ampliació de la capacitat total en discs SAS/NL-SAS: 370 TB\n5 anys 24x7 (Dell ProSupport) resposta 4 hores\nNou servei de còpies de seguretat (backups) sobre disc: al mes de març s'adquireix un servidor Dell PowerEdge R640 i una cabina Synology RackStation RS3617xs+ amb 12 discs de 10 TB per tal de renovar l'antic i insuficient servei de backups de l'Escola de Camins (basat en un Robot de backups Dell i el software Legato Networker). El nou servei de backups sobre disc es basa en el software VeemBackup (per fer còpies de seguretat de la infraestructura de virtualització) i en el software lliure Bareos (per fer còpies de les dades d'usuaris). A partir del mes de novembre es posa en explotació aquest nou servei.\nMigració de serveis al CPD del Vèrtex i posta en marxa de la infraestructura global: al mes de juny es va iniciar el projecte de trasllat de la infraestructura de servidors i dels sistemes dels serveis TIC de la UTG cap al CPD de l’edifici Vèrtex de la UPC. Amb aquest trasllat és milloren aspectes de seguretat, estalvi energètic (SAI, subministrament elèctric 24x7, aire condicionat, etc.), gestió i disponibilitat dels serveis (minimització aturades, serveis funcionant tot l'estiu, etc.). Per dur a terme aquesta actuació va ser necessària l’adquisició d’un nou armari (rack) de comunicacions per allotjar els servidors. La instal·lació, configuració i posada en marxa de la nova infraestructura de virtualització i del nou servei de backups ja es van fer en aquest nou espai. Un cop la nova infraestructura va estar en funcionament es van començar a migrar els serveis TIC que fins ara es donaven amb servidors des de l'edifici B2.\nTot seguit es mostra una llista dels principals serveis i servidors migrats:\nServeis de monitorització Icinga, OCS i Observium: mes de setembre.\nServei de gestió d'Indentitat d'Usuaris de Camins: mes de setembre.\nServidor de llistes de correu (correucamins): mes d'octubre.\nServidors d'emmagatzematge per estudiants i de les aules informàtiques de docència (CaminsAULES): mes d'octubre.\nServidor de desplegament d'imatges de les aules informàtiques (Opengnsys): mes d'octubre.\nServeis de publicació de videos Mediateca: mes d'octubre.\nServidor de Gestió de torns: principis de novembre.\nServei de Cloud CaminsDRIVE: 19 de novembre.\nServidor de desplegament de CaminsWS: 30 de Novembre.\nServei de repositori de fitxers en el lloc de treball CaminsFILES: 3 de desembre.\nServei de control de llicències de software: 17 de desembre.\nNova infraestructura Kubernetes: implementació d'un sistema de gestió d'aplicacions basat en Kubernetes. Aquest sistema, per un costat permetrà facilitar el desenvolupament i posada en marxa de serveis, i per l'altra, l'administració, escalat i estabilitat dels mateixos.\nMigració de les llicències de programari amb motxiles USB a un DongleServer sobre xarxa: s'ha adquirit un dispositiu DongleServer sobre Ethernet (SEH Model myUTN-800), per allotjar totes les claus de llicències USB (motxiles) i poder disposar d'un servidor de control de llicències virtualitzat que pugui executar-se en qualsevol dels nodes de la infraestructura de virtualització sense dependre d'on estiguin connectades les claus USB. El 17 de desembre es va procedir a migrar totes claus USB de les llicències des de l'antic servidor de llicències (edifici B2) cap al DonglesServer ubicat al CPD del Vèrtex.\nTrasllat del Clúster de Càlcul Intensiu TITANI: el 17 i el 18 de desembre es va moure el Clúster de Càlcul Intensiu TITANI cap a la sala de màquines (CPD) de l'edifici Vèrtex. Es va aprofitar l'a per duplicar l'ample de banda de la xarxa de càlcul i d'accés a discs de 10 Gb a 20 Gb i per a actualitzar les llibreries del sistema.\nMillores a les infraestructures de xarxes de comunicacions\nAmpliació de la cobertura wifi del despatx D2-305 de la secció ETCG del DECA: aquesta zona no disposava de bona cobertura i s'ha ampliat amb un Acces Point (AP) addicional finançat pel DECA.\nRenovació tecnològica dels equips de xarxa de comunicacions de l’edifici B1 corresponents a la secció d'ITT del DECA: el 27 de febrer es procedeix a la substitució de 3 commutadors de xarxa obsolets mitjançant nous equips adquirits (commutadors Dell amb 48 ports a Gigabit Ethernet POE) en el marc de la convocatòria del Pla TIC 2017 que va finançar la UPC el 100% del seu cost. Amb aquesta actuació es disposa de tota l’electrònica de xarxa de la secció actualitzada i sense limitacions tècniques.\nRenovació tecnològica dels equips de xarxa de comunicacions de l’edifici D1 corresponents a la secció d'EHMA del DECA: el 19 d'abril es procedeix a la substitució de 3 commutadors de xarxa obsolets mitjançant nous equips adquirits (commutadors Dell amb 48 ports a Gigabit Ethernet POE) en el marc de la convocatòria del Pla TIC 2017 que va finançar la UPC el 100% del seu cost. Amb aquesta actuació es disposa de tota l’electrònica de xarxa de la secció actualitzada i sense limitacions tècniques.\nMigració de l'adreçament públic a privat de les seccions d'ITT i EHMA del DECA: migració de les adreces públiques (147.83.88.XX, 147.83.149.XX) dels ordinadors i dispositius connectats a la xarxa cap a adreces privades de la UPC (10.5.88.0/24, 10.5.148.0/23) tot seguint la normativa d'adreçament de la xarxa UPC. Amb aquests canvis es millora la seguretat dels equips connectats a la xarxa i s'eviten atacs externs que poden aprofitar vulnerabilitats dels sistemes.\nNous equips de comunicacions del CPD del Vèrtex: al març es van adquirir dos commutadors de xarxa Dell Networking S4148F-ON per dotar als servidors del CPD del Vèrtex de xarxa de comunicacions. Aquests dos equips disposen de 48 ports SFP+ a 10 Gbps, 4 ports QSFP28 a 40 Gbps i dos ports QSFP+ a 100 Gbps amb els que s'interconnecten per oferir redundància i alta disponibilitat. Els nous commutadors s'instal·len i es posen en marxa al mes de juny connectant-se a la xarxa Troncal de la UPC de l'edifici Vèrtex a 20 Gbps a través de dos sortides a 10 Gbps redundades.\nMigració del servei d'enrutament (routing) dels rangs públics de Camins cap a equips de comunicacions de Troncal UPC: el 26 de setembre es migra cap a equips de la UPC el servei d'enrutament dels rangs públics de la UTG (147.83.64.0, 147.83.87.0, 147.83.89.0 i 147.83.142.0). Aquests rangs són visibles des d'Internet i s'utilitzen en els serveis de la UTG i el DECA. Fins ara el servei d'enrutament es feia des d'un enrutador propi a l'edifici B2 (Cisco Catalyst 4506), aquest equip finalitza el seu manteniment aquest any 2018. Amb la migració del routing cap a la UPC es garanteix la redundància del servei d'enrutament i l'antic equip es pot renovar per un equip de comunicacions de commutació de paquets (switch) bastant més econòmic.\nRenovació del servei de tallafocs de la UTG i del DECA: l'11 d'octubre es substitueix l'actual servei de tallafocs (firewall basat en Iptables i dos servidors Linux) cap a una nova infraestructura al CPD del Vèrtex basada en dos servidors de virtualització VMware ESXi redundats i el programari OpenSource PFsense executant-se virtualitzat. Aquest software realitza les funcions de tallafocs, d'enrutament de xarxes privades de l'àmbit de Camins i de servidor de DNS local. Es tracta d'un programari Opensource amb un entorn web d'administració per a la gestió de la configuració del servei i de les regles molt més eficient, homogeni i avançat. La nova infraestructura de tallafocs garanteix l'alta disponibilitat i la tolerància a errades.\nMillores en els serveis TIC globals\nAugment de l'espai de disc en el servei CaminsDRIVE (núvol privat): amb la migració del servei a la nova infraestructura de virtualització s'incrementa l'espai dels comptes personals de 5 GB a 25GB per PAS i PDIs. L'espai per fitxers compartits o comptes de grups de recerca s'incrementen fins a 100GB per grup amb la possibilitat de sol·licitar ampliacions segons les necessitats.\nAugment de l'espai de disc en el servei CaminsFILES (carpetes de fitxers en el lloc de treball): amb la migració del servei a la nova infraestructura de virtualització la unitat personal passa de 5 GB a 25 GB per PAS i PDIs. Les unitats de grup passen a ser de 50 GB, 100 GB o 500 GB en funció de les necessitats del grup, també amb la possibilitat de sol·licitar ampliacions.\nNovetats al servei Camins Smartlab: definició i implementació de la funcionalitat que permet visualitzar a Grafana i Wordpress les dades experimentals emmagatzemades a Smartlab, el servei que CaminsTECH ofereix per guardar dades provinents de plataformes obertes del tipus Arduino o Raspberry.\nEstadístiques dels serveis\nNombre d'ordinadors desplegats amb el servei CaminsWS: durant aquest any s'ha iniciat el desplegament dels ordinadors de la secció d'ITT i continuat el de les altres seccions.\nSecció EHMA: 6\nSecció ETCG: 51\nSecció ITT: 20\nSecció MAE: 2\nServei de Càlcul Intensiu TITANI:\nNombre de peces impresses: 152\nServeis Multimèdia i Audiovisuals:\nNombre d'actes als que s'ha donat suport: 56\nNombre de videoconferències H323: 6\nNombre de videoconferències USB: 7\nNombre de figures realitzades: 1571\nNombre de videos publicats: 17\nNombre de consultes ateses (incidències i peticions) mitjançant el sistema de tiquets: 2.435 (*)\n(*) S'han inclòs els tiquets del 2 de gener fins al 16 de desembre de 2018\nInversions realitzades aquest any i pendents d'executar durant l'any 2019\nRenovació dels 35 ordinadors de l'aula informàtica del B1-002 a través del Pla TIC 2018 UPC: se'ns ha concedit la renovació de 35 ordinadors de la sala informàtica del B1-002 que ja tenien 5 anys d'antiguitat. Durant l'any 2019 es procedirà a renovar l'aula tot instal·lant i configurar aquests nous ordinadors i els ordinadors actuals es reutilitzaran a la sala del B2-106 (actualment disposa de 37 ordinadors de 8 anys d'antiguitat).\nAdquisició de 12 ordinadors i 10 pantalles per renovar estacions de treball de la UTG: renovació d'estacions de treball del PAS de la UTGAC amb més de 5 anys d'antiguitat.\nAdquisició de 5 commutadors de xarxa Dell de 48 ports POE a través del Pla TIC 2018 UPC: renovació cofinançada d'equips de comunicacions de xarxes locals de l'àmbit Camins que queden fora de manteniment.\nXarxa UTGAC: 3 commutadors\nXarxa MAE: 1 commutador\nXarxa ETCG: 1 commutador\nRenovació de la infraestructura de comunicacions de l'edifici B2 de la UTG: a l'octubre es va adquirir un commutador de xarxa Dell Networking S4148F-ON per renovar l'equip de xarxa de l'edifici B2 (router Cisco Catalyst 4506) que té 8 anys d'antiguitat i aquest any queda fora de manteniment. Aquest nou equip disposa de 48 ports SFP+ a 10 Gbps, 4 ports QSFP28 a 40 Gbps i dos ports QSFP+ a 100 Gbps. La connexió de sortida de l'equip serà de 20 Gbps a través de dos ports a 10 Gbps redundats i anirà cap als nous equips de comunicacions del CPD del Vèrtex. Al mes de gener es preveu fer la substitució de l'antic equip i posar en marxa el nou.


Relats amb prosa ERÒTICS i d'HUMOR de Jaumedelleida: marzo 2011\nCALCES, MINIFALDILLES, COLORS\nA la majoria dels homes els hi desperta més la libido la imatge d'unes cames nues i esveltes, que llueixen per sota d'una minifaldilla, que no pas la visió d'un cos sencer femení i completament nu.\nPensar que dues extremitats es mostren al natural convergint vers a un punt d'unió, on una simple peça de roba, normalment petita i agosarada, amaga el tresor més preuat per l'instint masculí, fa que el conscient, subconscient i altres factors sensuals i hormonals dels del gènere masculí, no tinguin altre obsessió que intentar cada vegada que es presenti l'ocasió, vèncer el repte de poder descobrir el colors de les calcetes de torn i pensar en allò que s'hi amaga al darrera.\nRecordo molt bé un cas proper, quan la Marta, -una companya dels bons temps d'institut- em feia (ens feia a tots) anar de corcoll per l'extremada mesura minvada de les seves faldilles que un dia si, dia també, duia posades, i que, asseguda al seu pupitre, havia de deixar entreveure per força i sense cap mena d'esforç ni astúcia, el color de la seva peça de roba més íntima.\nUn dels professors (per a més inri, d'Ètica) molt sovint, veiem com s'absentava de classe mentre fèiem redacció, molt certament i suposada, per deixar en estat relaxat una petita part del seu cos, que es deuria alterar cada vegada que l'alumna, de forma maliciosament i aparentment voluntària, li oferia la visió d'aquell angle amb els constants moviments alternatius d'obertura i tancament de cames.\nTanta era l'assiduïtat que es va poder adonar ja només en els primers mesos del curs, que els colors de les seves calcetes variaven segons el dia de la setmana i sempre amb el mateix ordre, sense però que mai hi aparegués el color lila i blau, i això li estranyava.\nIntuint que aquesta regularitat obeïa, sens dubte, a alguna prescripció d'algun ritual de l'horòscop, o millor encara, d'alguna llei extreta de la metafísica, (ateses les idees en que ella se solia expressar), li picà la curiositat de saber quins colors deuria dur els caps de setmana, si bé això, per coincidir sempre en dies lectius, no li era possible indagar-ho. Pensà doncs, que es quedaria sempre amb el dubte.\nCasualment un dissabte, mentre prenia un vermut i llegia el diari al bell mig de la plaça, veié que al seu davant s'hi estava asseguda la Marta (com sempre amb minifaldilla) i dues amigues seves. Per fi, va poder pensar que al més mínim moviment de cames que fes, ja podria satisfer la seva curiositat de saber quin color tocaria aquell dia en caure en dissabte. En notar ella la presència del seu profe, no va dubtar gens de fer-li un petit somriure, com a galant i protocol·lària salutació, per, cop seguit, tot i no deixar la conversa amb les seves amiguetes, fer-li un encreuament de cames ben generós i explícit. Els ulls del professor, es dirigiren instantàniament vers a una sola direcció. Però ai, quina desil·lusió la seva i quin desengany que tingué. Aquell dissabte la Marta no duia calces.\nNo cal dir però, que l'absència del color que tan neguitosament pretenia descobrir, fou generosament compensada per una insperada foscor, que l'obligà de seguida a haver d'abonar la consumició i fugir ràpidament cap a casa per fer disminuir com fos, la part més extensible de la seva anatomia.\nPublicado por JAUME en 14:53 No hay comentarios:


Sònia Bruguera – Entrevista | oson@corre\nSònia Bruguera – Entrevista\nEntrevista amb la Sònia Bruguera\nAvui a corrercorrer.com hem penjat una entrevista que l’Anna Comet li ha fet a la seva companya d’equip Sònia Bruguera, dins de l’Equip de curses de Muntanya UE Vic/CA Vic.\nLa Sònia va néixer el 1980 a Barcelona però molt aviat es va traslladar a Vic on segueix vivint. Tot i que va començar amb les curses de muntanya fa tot just un any ja té un historial de marxes de resistència i excursions amb muntanya. Però avui parlarem amb Sònia perquè ella és podòloga i s’està especialitzant en podologia esportiva.\nJuntament amb la seva mare tenen un centre de podologia a Vic, a la zona antiga de la ciutat, on tracten tot tipus de problemes de peus, a tot tipus de persones i de totes edats. El seu interès per l’esport i la seva professió l’han dut a especialitzar-se en temes esportius i té moltes coses per a explicar-nos.\nVegeu què ens explica la Sònia a corrercorrer.com\n« Albin Stenroos a corrercorrer.com CURSA DE POLICIA DE CATALUNYA 2010 – Obertes les inscripcions »\nData : 1 Abril 2010\nEtiquetes: Anna Comet, corrercorrer.com, Sonia Bruguera


La CE avisa que és "molt important" construir el corredor mediterrani - Empordà\nLa CE avisa que és "molt important" construir el corredor mediterrani\n"No estem preocupats, perquè s'ha de veure amb una perspectiva de llarg termini, l'objectiu és el 2030 i ara som al 2016", assegura el portaveu comunitari\nACN 25.05.2016 | 09:48\nLa Comissió Europea ha advertit aquest dimarts que "la implementació" del corredor mediterrani "és molt important" i ha demanat "la cooperació de tots els nivells d'administració". En declaracions a l'ACN, el portaveu de Transports de l'executiu comunitari, Jakub Adamowicz, ha tret importància al retard de les obres, assegurant que "construir ferrocarrils i carreteres no es fa d'un dia per l'altre i s'ha de pensar a llarg termini". "No estem preocupats, perquè s'ha de veure amb una perspectiva de llarg termini, l'objectiu és el 2030 i ara som al 2016", ha defensat Adamowicz, la vigília de la reunió que ha convocat el president de la Generalitat, Carles Puigdemont, per pressionar el govern espanyol.\nMés d'un centenar de representants de cambres de comerç, sindicats, patronals, universitats, ajuntaments, diputacions i partits polítics catalans es reuniran aquest dimecres al Palau de Pedralbes per reclamar al govern espanyol l'impuls del corredor mediterrani, després que Puigdemont i el seu homòleg valencià, Ximo Puig, acordessin la setmana passada crear una taula estratègica comuna.\nEn declaracions a l'ACN, el portaveu comunitari ha reconegut que "és molt important" executar les obres i ha demanat "la cooperació de tots els nivells d'administració, regional, nacional i també europeu". "Això és important, si tots els actors saben què han de fer, normalment hi ha d'haver progressos", ha confiat Adamowicz. Brussel·les, però, demana paciència i espera que "el 2019 el tram de València a Tarragona ja tingui ample de via europeu". "Això és una cosa concreta, el 2019 és d'aquí a tres anys, no es pot dir que sigui lluny en el futur", ha insistit.\nPrecisament aquest dimarts el Tribunal de Comptes de la UE va denunciar la "falta de competitivitat" i el "rendiment insuficient" del tram del corredor mediterrani entre l´Estat i França. El guardià financer de la UE va alertar en un informe que "no s´han complert, ni molt menys, els objectius" del nou tram Perpinyà-Figueres, ja que de mitjana la línia és "utilitzada diàriament per menys de quatre trens de mercaderies". La inversió per aquest tram va ser de 279 milions d´euros, dels quals la UE en va pagar 70. El text també lamenta que "en el tram Barcelona-Figueres no estan connectats a la xarxa ferroviària d´ample estàndard una sèrie de ports i fàbriques que constitueixen importants orígens i destins de mercaderies".\nL´informe critica que "actualment només es transporten a través dels Pirineus 3,1 milions de tones de mercaderies, el que representa el 3% del total del transport de mercaderies terrestre" entre França i l´Estat espanyol. En canvi, cada any creuen la frontera 90 milions de tones de mercaderies en camions, uns 19.000 al dia.


18 casos més de coronavirus fan pujar a 73 el total de les Balears\nEl comitè d'alerta admet que ja hi ha casos de contagi local, tot i que assegura que la majoria de casos encara vénen de fora\n4 min. Palma 16/03/2020 19:11\nMARIA FUSTER/ ARA BALEARS\n651x434 Entrada d'urgències de l'hospital de Son Espases, a Palma. / ISAAC BUJ Entrada d'urgències de l'hospital de Son Espases, a Palma. / ISAAC BUJ\nLa Conselleria de Salut ha confirmat aquest dilluns que a les Balears hi ha 18 casos nous de coronavirus –15 a Mallorca i 3 a Menorca–, que fan pujar a 73 el total d'infectats a les Illes - 65 a Mallorca, 2 a Eivissa i 6 a Menorca. El 80% dels casos reben atenció al seu domicili i hi ha tres persones ingressades a l'UCI –dues a Mallorca i una a Menorca. La resta són a l'hospital i evolucionen favorablement, segons el portaveu del Comitè d'alerta al coronavirus, Francesc Albertí.\nLes tres persones ingressades a l'UCI són gent gran amb pluripatologia, una de les quals es troba a Menorca –a l'hospital Mateu Orfila– i dues a Mallorca –una a Son Llàtzer i l'altra a Son Espases–. A les Balears, segons Albertí, hi ha hagut dues persones que han estat donades d'alta, un anglès que resideix a Marratxí i que va ser el primer cas i una altra persona de la qual el portaveu no disposava d'informació. D'altra banda, cal recordar que una dona de 59 anys amb una patologia crònica que va donar positiu per SARS-CoV-2 va morir a l'Hospital Universitari Son Espases la setmana passada.\nAlbertí ha assegurat que en aquests moments els serveis d'urgències dels hospitals funcionen amb normalitat i ha informat del nou funcionament dels centres de salut i de Son Espases. "És important no congestionar els hospitals", ha assenyalat. Amb aquest objectiu, a més de prioritzar el triatge telefònic, als hospitals s'han separat les consultes de matí i d'horabaixa. Una altra mesura que es pensa posar en marxa és augmentar les unitats mòbils d'atenció al coronavirus en el decurs d'aquesta setmana perquè n'hi hagi una per a cada centre de salut.\nAlbertí ha lamentat que hi ha nou membres del personal sanitari en vigilància activa i, tot i que no ha donat la xifra de contractació total, ha remarcat que ja s'han incorporat 60 professionals nous per fer feina al 061 i que hi ha sanitaris jubilats que s'han oferit per tornar a treballar. D'altra banda, ha comentat que s'han començat a coordinar amb el sistema sanitari privat per preparar, si és necessari, la seva implicació en aquesta crisi sanitària.\nEl portaveu del comitè d'alerta del coronavirus ha destacat que a Balears hi ha un índex de contagi baix, del 6,4% per cada 100.000 habitants, només per darrere de Canàries. També ha assenyalat que hi ha mascaretes i material suficient i ha mostrat satisfacció perquè s'han rebut donacions d'entitats i també a títol personal.\n"Prendre mesures intermèdies no ens du enlloc", ha dit Albertí, qui també ha afirmat que "són dies de mantenir el rumb fix". El portaveu de la Conselleria creu que entre set i deu dies, si les mesures són eficients, es veurà una davallada de contagis, en un moment en què "tot i que predomina la transmissió de defora, ja hi ha a les Illes transmissió comunitària". L'objectiu, remarca, "és preservar els hospitals per poder atendre aquest 20% que acabarà anant-hi"\nAquest mateix dilluns, el Ministeri de Sanitat ha informat que Espanya té prop de 10.000 infectats per coronavirus. Respecte d'aquest diumenge, es tracta d'un increment de més de 1.000 casos. L'epidèmia ja ha implicat a l'Estat la mort de 309 persones i 530 hi han estat donades d'alta. Segons ha informat e l director del Centre de Coordinació d'Alertes i Emergències Sanitàries, Fernando Simón, 3.215 estan hospitalitzades, encara que un 50% dels afectats es troba en atenció domiciliària.\nSimón s'ha mostrat conscient del canvi que ha viscut la ciutadania des de l'aplicació de l'estat d'alarma i ha advertit que el període de quarantena "no serà fàcil". "Si no mantenim la tensió, l'esforç dels primers dies no servirà de res. No podem deixar que aquests esforços se'n vagin en orris pel relaxament", ha afirmat. L'epidemiòleg ha subratllat que el que fins fa poc eren recomanacions –mantenir una distància d'un metre i mig entre persones i rentar-se les mans amb freqüència– són ara obligacions, a fi d'aturar el contagi.\nTot i això, ha assenyalat que les mesures que cal prendre són raonables i ha expressat que no és necessari acudir al supermercat, per exemple, amb guants i màscara. Sí que ha reiterat, però, la necessitat de les mesures de restricció de la mobilitat, especialment per protegir els grups de risc.\nEl Govern aprova una partida de 50 milions d'euros perquè pimes i autònoms facin front a la crisi del coronavirus\nSalut posa un filtre telefònic per atendre els pacients\nTrens fantasma arriben a una Intermodal buida\nLes expectatives de creixement es deterioren\nPrendre el sol i passejar en bicicleta: els que no han entès què vol dir ‘confinament’\nCultura illenca per passar la quarantena\nTots els mapes per seguir l'evolució del coronavirus a les Balears, Catalunya, Espanya i el món\nEl Parlament suspèn el ple de dimarts i tota la seva activitat per l'estat d'alarma\nEl Govern demana als bancs que ajornin el pagament de les hipoteques i dels préstecs dels autònoms\nEs crea un borsí de metges voluntaris\nL'Estat rebutja el nou mètode de càlcul de Catalunya\nUn cirurgià menorquí recomana beure Palo per combatre la covid-19\nL'STEI reclama contractar més docents per evitar una crisi educativa arran del coronavirus\nL'ús de mascareta fora de casa serà obligatori a partir d'aquest dilluns a les...\nAugmenten les freqüències dels autobusos a partir de dilluns\nLa Fiscalia s'oposa al confinament de Lleida i el Baix Segrià i obre una batalla...\nEl Mallorca perd contra el Sevilla (2-0) i es complica encara més les opcions de permanència\nDecepció general per als líders polítics estatals\nLa Fiscalia s'oposa al confinament de Lleida i el Baix Segrià i obre una batalla legal\nPolònia, pendent d’un grapat de vots\nL'efecte covid fa desplomar la participació en les elecciones basques i gallegues


Com estan canviant les estratègies de màrqueting d’influencers i per què | Ser on siguis\nNous productes, noves marques que hi estan interessades i nous objectius més enllà del rendiment immediat, així és el màrqueting d’influencers post-COVID-19.\nTot i que la paraula ‘influencer’ encara no es recull al Diccionari, el terme s’ha fet mundialment conegut en temps rècord gràcies a les xarxes socials, fins a crear l’anomenat màrqueting d’influencers, o d’influència. Consisteix en els vincles de col·laboració de les empreses amb certes persones que han aconseguit una gran visibilitat en xarxes, un fenomen que fa anys que és un focus principal en les estratègies de màrqueting de moltes empreses, però que, per la crisis del coronavirus, també s’ha hagut de reinventar.\nI és que si abans eren les recomanacions de destinacions de viatges, de restaurants, de productes de bellesa i maquillatge o de roba i accessoris les que copaven les publicacions dels influencers, ara aquest univers virtual ha donat la benvinguda a nous productes, com articles per a la llar, estris de neteja, desinfectants per a mans, elements per fer exercici físic a casa, etc. En definitiva, els influencers s’han adaptat i han començat a ‘parlar’ d’allò al que els usuaris tenien accés: a Espanya, segons les dades de Pulso, l’eina de Banc Sabadell per analitzar l’evolució de la recuperació econòmica del país, de febrer a març ja es van produir canvis significatius en els hàbits de consum dels espanyols (els restaurants van passar del segon al cinquè lloc en el Top 10 de sectors amb més activitat; la roba, del setè a l’últim lloc; i les gasolineres, del sisè al vuitè).\nPot interessar-te: Digitalització de la societat: com serà el consumidor post-covid-19\nA què es deu aquesta transformació? Gairebé la totalitat de productes i serveis que alimentaven el cercle d’influència fins ara es va paralitzar amb l’arribada de l’estat d’alarma, per la qual cosa va deixar de ser efectiu seguir promocionant coses que ningú podia fer. No obstant això, amb el confinament, aquests mateixos usuaris passaven el doble de temps que abans a casa seva i connectats a les xarxes socials, per la qual cosa es va obrir una oportunitat sense precedents en què van convergir tres factors essencials.\nPer una banda, les marques desitjaven arribar a aquell públic; per una altra, els influencers havien vist com gran part de les seves campanyes havien caigut (el 27,3% dels influencers estatunidencs tenien menys col·laboracions a causa del coronavirus a mitjans de març, segons una enquesta realitzada per l’agència Mavrck) i, per últim, els usuaris estaven ansiosos per veure com vivien les seves ‘celebrities’ virtuals el confinament i quines novetats de productes i activitats els proporcionarien.\nEs tractava de la recepta perfecta per al canvi i així ha estat. S’han trencat les barreres pel que fa a quines empreses i quins productes són susceptibles de submergir-se en el món del màrqueting d’influència. Així, les agències que gestionen l’activitat dels influencers han observat com indústries com les de les joguines, que normalment inverteixen en mitjans més tradicionals, han augmentat la seva inversió en aquesta modalitat de màrqueting, segons Emarketer, com també ho han fet els desenvolupadors d’aplicacions, especialment en les orientades al condicionament físic, l’entrega d’aliments i les finances personals.\nQuè aporta ara el màrqueting d’influència al teu negoci?\nPer regla general, les empreses que acudien al màrqueting d’influència buscaven un retorn de la seva inversió (ROI) immediat, però, durant els últims mesos, s’ha apreciat un canvi en aquesta tendència. Ara, han començat a tenir protagonisme les accions orientades a la millora de la imatge de marca, com estan fent les empreses financeres, que estan utilitzant el màrqueting d’influència exclusivament per a la construcció d’aquesta imatge, insistint en la consciència sobre els serveis que els consumidors poden trobar útils durant la pandèmia.\nPot interessar-te: Vendre a través d’històries i continguts: així funciona l’inbound màrqueting\nEn aquest sentit, segons una enquesta realitzada el desembre de 2019 per Talkwalker, els professionals de relaciones públiques i màrqueting de tot el món asseguraven que els dos aspectes de més èxit per demostrar el retorn (ROI) dels influencers i, per tant, el que més demanaven les empreses, eren el compromís i l’abast. Això demostra que la tendència ha anat en gran manera cap a aconseguir una fidelització del client a través d’aquest tipus de màrqueting, així com d’ampliar el nombre d’usuaris als que impacten les campanyes.\nNo obstant això, les implicacions econòmiques que han assolat el sector a conseqüència del coronavirus, estan fent que les marques, per normal general, redueixin el seu pressupost en màrqueting, per la qual cosa el seu objectiu, podria tornar a què el ROI estigui basat en el rendiment, perquè els especialistes en màrqueting puguin justificar aquesta despesa.\nPer tot això, tot i que les marques estan invertint més en màrqueting d’influència per mitigar la pèrdua d’altres canals de comercialització, pot ser que la tendència a futur sigui no continuar en aquesta línia a llarg termini. En paral·lel, els venedors que s’enfronten a restriccions pressupostàries en els mesos que venen podrien tenir dificultats per justificar el màrqueting d’influència a menys que les col·laboracions impulsin les vendes de manera real. No obstant això, hi ha una dada positiva, i és que les indústries que abans no invertien en aquesta branca, ara l’estan impulsant i ho seguiran fent en el futur, veient que segueix sent una aposta segura cap a l’èxit.\nMarketing Tendències Xarxes socials E-commerce


Esquerra Unida descarta confluir amb Errejón a Més Madrid - VilaWeb\nEsquerra Unida descarta confluir amb Errejón a Més Madrid\nL'organització dóna a Podem de termini fins al dia 23 per tancar acords de cara a les eleccions\n07.02.2019 - 18:44\nActualització: 07.02.2019 - 19:44\nEsquerra Unida descarta arribar a cap acord amb la candidatura de Més Madrid que ha impulsat l’ex-diputat de Podem Íñigo Errejón per a les eleccions a la Comunitat de Madrid, després de la negativa de l’ex-candidat del partit morat a demanar la paralització de l’operació Chamartín, segons informen Europa Press fonts de la coalició d’esquerres.\nPer això, l’organització d’Alberto Garzón centra ara els seus esforços en avançar amb urgència en les negociacions amb Podem, i ha donat de termini fins al 23 de febrer per tancar tant la candidatura per a les autonòmiques madrilenyes com les de la resta de municipis i comunitats on sigui possible, així com la llista de les europees.\nLa decisió d’EU de no confluir amb Errejón, que s’oficialitzarà en la reunió de la direcció de la federació madrilenya del propvinent 15 de febrer, respon a la negativa de la plataforma impulsada per Errejón i la batllessa de Madrid, Manuela Carmena, de paralitzar l’operació Chamartín, ara denominada Madrid Nuevo Norte.\nLa coalició d’esquerres va plantejar aquesta petició a Més Madrid com a condició imprescindible per arribar a un acord, en la reunió que van mantenir dilluns passat per explorar la possibilitat de conformar una candidatura unitària a la Comunitat.\nErrejón va descartar acceptar la condició d’EU\nEn aquesta reunió, a la qual no va acudir Podem, Errejón i el seu equip ja van traslladar que no tenien intenció de demanar a Carmena que renunciï a aquest projecte i, en aquesta línia, fonts de Més Madrid van confirmar dimarts a Europa Press que veien impossible un pacte amb EU si mantenien aquesta condició.\nEl mateix dimarts, el responsable de relacions polítiques d’EU Madrid, Álvaro Aguilera, ha confirmat en una roda de premsa després de la reunió de l’executiva de l’organització en la Comunitat que no anaven a renunciar a aquesta línia vermella.\nPer això, encara que oficialment es van donar de termini fins a la reunió de la direcció madrilenya del 15 de febrer, han descartat ja la possibilitat d’arribar a un acord amb Més Madrid, donat el nivell de desavinença al voltant d’un aspecte que consideren imprescindible.\nD’aquesta manera, l’organització centra ara tots els seus esforços a tancar un acord amb Podem que estava pràcticament fet fins que va saltar pels aires amb l’anunci d’Errejón de liderar la candidatura de Més Madrid, en lloc de la de Units Podem.\nEn concret, EU s’ha donat de termini fins al 23 de febrer per tancar aquest i la resta d’acords que estan en l’aire per conformar candidatures de coalició amb Podem a les municipals, autonòmiques i europees de maig de 2019.\nAquest dissabte 23, la coalició d’esquerres celebrarà una reunió de l’anomenada Coordinadora Federal – el màxim òrgan executiu de direcció d’Esquerra Unida – en què donarà el vistiplau a les confluències que s’hagin tancat, i decidirà concórrer en solitari allà on no hagi estat possible segellar un acord abans d’aquest moment.\nEU, preocupada per la ‘paràlisi’ de Podem\nEl secretari d’Organització d’EU, Ismael González, ha reconegut en declaracions a Europa Press que senten certa ‘preocupació’ per la ‘paràlisi’ que afecta Podem després d’esclatar la crisi més gran del partit morat, i ha defensat la necessitat d’accelerar els treballs per arribar preparats a les urnes al maig.\nEn el cas de la Comunitat de Madrid, EU espera que se celebri com més aviat millor una reunió entre les direccions autonòmiques de les dues formacions per poder avançar en la candidatura conjunta, encara que Podem segueixi analitzant com reorganitzar després de la marxa d’Errejón i, després, la dimissió del qual era secretari general a la Comunitat Ramon Espinar.\nLa direcció estatal del partit morat va decidir en la reunió que va celebrar amb caràcter extraordinari la setmana passada prioritzar els treballs per refer la seva candidatura a la Comunitat, començant per elegir el seu cap de llista, abans de procedir a parlar amb la resta de formacions amb les quals vol confluir.\nAixí, a Podem estan centrats a buscar el que serà el ‘número u’ a les autonòmiques de Madrid que haurà de mesurar-se previsiblement amb Errejón a les urnes. Encara que no avancen noms, fonts de la formació estatge expliquen a Europa Press que el perfil que busquen és el d’una figura independent, que sigui dona.


El 50è aniversari de l'Escola García Lorca enceta el 16è Projecte Educatiu "Fem Més Escola" -\nData i hora oficial 20.05.2019 | 10:48\nEl 50è aniversari de l'Escola García Lorca enceta el 16è Projecte Educatiu "Fem Més Escola"\nDurant aquesta setmana es celebra a l’escola García Lorca la Setmana Cultural, conjunt d’activitats lectives organitzades per commemorar del 50è aniversari a l’escola. s’estan organitzant diferents tallers i activitats amb els alumnes per recordar els 50 anys d’aquest centre. Es tracta de la primera activitat del “Fem Més Escola”, programa que enguany arriba a la seva setzena edició, i que durant els mesos de març i abril acostarà la realitat dels centres educatius públics a la ciutadania.\n50 anys d’escola García Lorca\nL’actual Escola García Lorca va ser la primera del Nucli Urbà montbuienc, estrenada a la tardor de 1969 com a “Escuela Nacional Mixta San Mauro”. Acollia moltíssims de nens i nenes de les famílies arribades a Montbui procedents de diferents indrets d’Espanya.\nEn aquell moment l’escola tenia vuit aules i hi treballaven vuit mestres. Amb els anys, l’escola es va anar ampliant. L’any 1981 es va construir el que avui es coneix com a Educació Infantil, i va quedar consolidada com a escola d’una línia. També aquell any se li canviaria el nom a “Escola García Lorca”.\nL’any 1988 es va construir la primera pista poliesportiva de l’escola; al 2003 es va inaugurar l’ampliació i reforma del menjador, despatxos i aula d’anglès. També es va construir el gimnàs i la pista actual. L’any 2007 l’escola passa a tenir dues línies i, per adaptar el centre, es posen mòduls i s’habiliten cinc aules ubicades a Mont-Àgora, les quals es van inaugurar el setembre de 2014.\nLes activitats del “Fem Més Escola” continuaran el proper dilluns 11 de març, amb una sessió de “Jocs de Falda”, activitat conduïda per Maria Rosa Corral i que s’organitzarà a la Llar d’Infants Santa Anna (carrer Santa Anna, 17), a partir de dos quarts de sis de la tarda. Es tracta d’una activitat especialment adreçada a pares i mares amb infants de 0 a 2 anys.\nEl dimarts 12 de març l’Institut Montbui organitzarà una Visita guiada dels nens/es de 6è de Primària de les escoles de Montbui, els quals coneixeran els serveis i instal·lacions del centre d’educació secundària ubicat a Montbui. L’horari d’aquestes portes obertes-visita guiada serà de 15.15 a 16.45 hores.\nTammateix, durant la mateixa tarda s’organitzarà una visita guiada de les famílies a l’Institut Montbui per tal de donar a conèixer als pares i mares dels futurs alumnes l’oferta d’estudis d’ESO, Batxillerat i PFI. Aquesta activitat també es farà el dimarts 12 de març entre les 19.00 i les 20.30 hores.\nEl dimecres 13 de març els alumnes de la Llar d’Infants Santa Anna aniran a descobrir l’escola Garcia Lorca, a partir de les 10 del matí (activitat adreçada als alumnes de les llars i als de P3 de l’escola García Lorca).\nDe les properes setmanes del projecte educatiu, sobresurt la programació de la “Festa de l’Escola Pública”, que es farà el proper 17 de març a la Plaça de l’Ajuntament, i també es durà a terme la “Gala a la Comunitat Educativa” el dimecres 20 de març, a la sala petita de Mont-Àgora. També el dimecres 3 d’abril tindrà lloc una taula rodona per commemorar els “50 anys de l’escola Garcia Lorca”. Aquest acte, moderat per Mireia Rubio, pretén ser un lloc de trobada i de record per a exalumnes del centre.\nDarrera actualització: 07.03.2019 | 13:48


El bloc d'Assumpció Vila: Buixarda i punxó\nEl passat cap de setmana, Sant Julià de Ramis encetava la seva Festa Major. El divendres 18, es va presentar l’exposició dels treballs en pedra de l’artesà Agustí Vila, mestre picapedrer, i el llibre escrit pel professor Josep Rodríguez, “Buixarda i punxó”. En Josep Rodríguez (sarrianenc i santjulianenc, catedràtic de llengua castellana a l’IES Santiago Sobrequés), ha tingut ocasió de passejar amb l’Agustí Vila per les antigues pedreres de Girona on aquest va treballar de picapedrer des de 1954 fins el 1979 i, al fil de les converses mantingudes, explicar-nos amb detall l’ofici, l’espai, les eines, les diferents pedres, les obres acabades...\nHa aprofitat les trobades amb un dels darrers oficials picapedrers per fer un treball etnològic, exhaustiu, que perduri en el temps o mentre duri la lletra impresa, de la mateixa manera que l’obra de l’Agustí Vila, les diferents escultures i treballs en pedra que han sortit de les seves mans, embelleixen les places i els edificis on s’han instal•lat. En té exemples escampats per tot Girona: al passeig Arqueològic, al Cementiri, a la Catedral, a la Fontana d’Or, i també escultures a d'altres municipis veïns, com la de la plaça dels Gegants de Sarrià de Ter, la font de la placeta i a Sant Julià de Ramis, l'escultura davant l'Ajuntament.\nLes fotografies d’en Jordi S. Carrera per les instal•lacions abandonades de les pedreres són un altre digne document gràfic. En el llibre, en Josep Rodríguez aprofita per demanar un projecte de recuperació arqueològica: “són 54.000 m2 on ben endreçat hi podria cabre tot: un mirador, un parc enjardinat, una nau-museu per rememorar la feina dels picapedrers, i algun carrer i algunes cases per acabar d’ordenar-ho urbanísticament”. Una excel•lent idea, a tocar de casa.\nBon dia! Passava per aquí a ja que hi sóc paro a saludar.\nBé, no només tafanejes tu. Felicitats pel blog Croniques de sota el mugró.


Sant Cugat es prepara per a les eleccions del 14F a l’espera de la resolució definitiva del TSJC - elCugatenc\nSant Cugat es prepara per a les eleccions del 14F a l’espera de la resolució definitiva del TSJC\nDimecres, 20 de gener de 2021 - 09:12h\nEl Ple municipal ha aprovat per unanimitat la celebració d'urgència d'una sessió per a la designació dels membres de les meses electorals de les eleccions al Parlament de Catalunya, un punt que havia decaigut a la sessió plenària del dilluns per l’acord de la mesa de partits d’ajornar els comicis. Ara, amb la suspensió cautelar de l’ajornament per part del Tribunal Superior de Justícia de Catalunya (TSJC) i amb la instància del conseller d’Acció Exterior, Relacions Institucionals i Transparència, Bernat Solé, de reprendre l’operatiu electoral mentre no hi hagi la resolució definitiva, els municipis han hagut de tornar a engegar la maquinària electoral.\nA Sant Cugat s’ha optat per un Ple extraordinari d’urgència celebrat aquest dimecres al matí ja que aquest 20 de gener és el darrer dia del termini en cas que les eleccions finalment se celebrin el 14 de febrer. Tot i que es tracta d’un mer tràmit, que anirà seguit de la comunicació de les 801 persones elegides per sorteig a la Junta Electoral de Zona, és una mostra de l’interrogant sobre la celebració de les eleccions catalanes.\nLa suspensió cautelar ha estat derivada del recurs interposat per l’advocat Josep Asensio a títol individual per demanar l’anul·lació del decret que deixava sense efecte la convocatòria electoral i fixava el 30 de maig com a nova data. El TSJC ha d’estudiar altres recursos presentats, només un dels quals també demanava mesures cautelaríssimes i que també ha estat respost afirmativament. Altres organitzacions com Lliga Democràtica, Federalistes d’Esquerres, Esquerra en Positiu i Impulso Ciudadano també han presentat els seus propis recursos.\nA més, segons informa TV3, el tribunal ha comunicat que abans de la suspensió ja havien rebut en recurs pels drets fonamentals interposat per PACMA per la dificultat de recollir signatures en el marc del confinament municipal. Segons la mateixa informació del portal de la CCMA, la Junta Electoral també ha rebut diversos recursos que derivarà al TSJC.\nDavant d’aquesta situació, el govern de la Generalitat va anunciar ahir que recorrerà la suspensió amb la presentació d’al·legacions. Tot i els dubtes jurídics esgrimits als recursos, la portaveu del govern, Meritxell Budó, i el conseller Solé van assegurar que tant el decret de convocatòria com el d’anul·lació tenen una base jurídica ferma. L’executiu català recorda que al decret de convocatòria del 21 de desembre ja introduïa el possible ajornament per motius sanitaris.\nAra Catalunya resta pendent de la resolució definitiva del tribunal, que podria arribar a finals de setmana o durant la setmana vinent. Mentrestant, reprendre l’operatiu electoral també suposa fer que les sol·licituds de vot per correu rebudes fins el moment tornin a ser vigents. De fet, abans de la suspensió la Generalitat havia impulsat una campanya per fomentar el vot per correu i així evitar aglomeracions als col·legis electorals.\nEl termini per demanar el vot per correu acabarà el 4 de febrer. Es pot fer per via telemàtica amb certificat electrònic al web de Correus o presencialment a l’oficina (amb DNI, passaport o carnet de conduir). En cas de malaltia o incapacitat amb certificació mèdica, la sol·licitud pot estar cursada per una persona autoritzada amb un document notarial o estès.\nAmpliació dels col·legis electorals\nEl passat 23 de desembre l’Ajuntament va anunciar l’habilitació de dos nous col·legis electorals: el PAV3 i el Museu del Còmic. S’arriba així a una xifra de 37 col·legis amb el mateix nombre de meses que en els darrers comicis, 89 en total, ja que dues de les meses del Centre d’Art Maristany passen al PAV3 i una de les del Club Muntanynec al Museu del Còmic. En total són 1.900 persones amb dret a vot afectades per aquesta modificació.\nEl cens ascendeix a 63.274 persones, un 2,1% més que en les darreres eleccions generals. Per garantir una jornada electoral sense incidents, el consistori havia preparat un dispositiu de 200 treballadors encarregats de la logística, el suport informàtic, la informació ciutadana, el suport tècnic i la vigilància.


Desperta, Raval, comença ‘L’interval’! | Casal dels Infants\nDesperta, Raval, comença ‘L’interval’!\nA principis de curs el Casal Jove Atles del Raval llançava un repte als nois i noies que hi participen: crear un programa de ràdio que haurien d’autogestionar. I quina cara se li queda a un jove, en l’època dels Youtubers, les apps i les plataformes digitals de televisió, quan se li proposa utilitzar un invent del segle XX per comunicar-se? Emoticona d’avorriment? Indiferència? Error! Els joves van dir que sí, carregant-se el prejudici que diu que ells passen de la ràdio. Com se’l carreguen molts altres nois i noies des de ràdios de barri o comunitàries, espais radiofònics d’entitats socials o podcasts casolans. En aquest cas, va ser Ràdio Ciutat Vella qui va obrir-los les portes del seu estudi. Naixia ‘L’interval’, el programa de veus joves i internacionals del Raval.\nDijous 14 de febrer. Falten cinc minuts per les 17 h i està a punt d’acabar la segona emissió de ‘L’interval’ a Ràdio Ciutat Vella, 100.5 FM. Després d’acabar l’informatiu amb una notícia sobre les mobilitzacions veïnals per aturar els desnonaments al barri, l’Asia tanca el programa amb una frase que ja és un clàssic: “Visca els joves, visca el Raval i visca ‘L’interval’!. Un agraïment a tot l’equip del programa —que esclata amb un aplaudiment fora de guió — i ja sona ‘Corazón nómada’, cançó de la rapera i feminista guatemalenca Rebeca Lane. Rimes per reblar el clau d’un programa dedicat avui a parlar d’amor i sexualitat amb el pretext que és Sant Valentí. Ja està. Micros tancats. Nervis fora. L’adrenalina encara alta.\nUns mesos abans, en aquest mateix estudi però amb els micròfons apagats, la Marina, la Rousselle, la Melanie, l’Allison, la Lily, l'Asia, l’Ajay, la Marta i el Luqman, participants del Casal Jove Atles del Raval del Casal dels Infants, es trencaven el cap per engegar tota aquesta història. Com es crea un programa des de zero? Alguns tenien una mica d’experiència fent ràdio, però d’aquí a fer un programa setmanal d’una hora en directe... Hi havia feina. Per començar, deixar clar quins objectius tindria el programa. De què parlaria i amb quina funció? A qui es dirigiria? Amb quin format i amb quines seccions?\nLa idea va agafar forma. Com ha de ser en periodisme, el programa tindria una funció social: parlarien d’allò que afecta els joves i el barri del Raval. I ho farien referint-se a l’actualitat en la secció de l’informatiu, expressant les seves reflexions en la secció de la tertúlia; donant veu a protagonistes del barri i persones expertes en determinats temes en la secció de l’entrevista, i deixant també espai per a la creació i l’expressió en la secció de cultura. No podien arrencar sense un títol, i l’Asia el va treure: ‘L’interval’, la síntesi d’un programa fet per veus internacionals (joves amb arrels en molts països del món) i del Raval. Una idea que també val per parlar de la joventut, aquell espai de temps en què no som ni infants ni adults.\nL’objectiu quedava clar, els faltaven les eines. Era el moment de familiaritzar-se amb els gèneres periodístics, la redacció d’una notícia, la preparació d’una entrevista, l’ús del llenguatge per comunicar a través de la ràdio, el micròfon, la coordinació amb el tècnic de so... Calia estar a l’altura de l’oportunitat que els havia ofert l’Associació de Veïns del Raval, que gestiona Ràdio Ciutat Vella. L’equip del Casal, especialment la Irene, que hi fa de voluntària, els va fer costat en tot moment. Però si el repte era gran, calia el consell d’autèntics professionals: periodistes!\nPart de l'equip de 'L'interval' practicant una tertúlia\nLa Clara Molins va ser la primera a visitar-los. Actualment fa de guionista al programa ‘Preguntes freqüents’ de TV3, però gràcies a la seva experiència com a redactora de RAC-1, va explicar-los com es treballa en un estudi de ràdio i les idees claus per preparar un informatiu. Talent jove per encoratjar noves promeses!\nLa següent convidada va ser tota una referent de la ràdio i la televisió: ni més ni menys que la Gemma Nierga. Més de 30 anys d’experiència en periodisme es plantaven a l’estudi de Ràdio Ciutat Vella per conèixer l’equip de ‘L’interval’. Per si no impressionava prou, no només venia a donar-los consells: els concedia una entrevista, la primera de ‘L’interval’. Una conversa sincera, reflexiva i plena de tendresa que no esquivaria cap tema, per difícil que fos: des de la part més fosca del periodisme —les pressions del poder, el masclisme en les redaccions i el racisme en alguns enfocaments informatius— fins als aspectes més personals vinculats a la seva carrera professional —l’acomiadament a la cadena SER i la seva experiència amb el càncer, tenint en compte el seu paper com a presentadora de La Marató de TV3 dedicada a aquesta malaltia—.\nAquesta entrevista va servir perquè els joves s’adonessin que sí, que havien creat un programa de ràdio i eren capaços de tirar-lo endavant. Com també serien capaços de donar-se a conèixer i fer-se sentir durant la segona edició del concert ‘Veus per la igualtat d’oportunitats dels joves', que el 30 de gener va omplir la sala Razzmatazz a favor dels joves del Casal dels Infants amb les actuacions d’Elefantes, Joan Dausà, Els Catarres i Love of Lesbian. El cantant d’Elefantes, Shuarma, els va concedir una entrevista que també s’emetria al primer programa de ‘L’interval’.\nAra el repte s’ha fet gran i n’encadena de nous: gent a entrevistar, temes per tractar, artistes per convidar i moltes trucades per fer: s’apropa el 8 de març i serà un bon moment per parlar de les lluites feministes, caldrà que els moviments veïnals expliquin la seva mobilització per aturar els desnonaments, queden molts artistes per descobrir al barri i que el programa pot donar a conèixer... Fins on podrà donar de si, un simple interval de ràdio jove en directe? Caldrà estar atents. Cada dijous, de 17 h a 18 h, a Ràdio Ciutat Vella, 100.5 FM.


LA CARN DE XAI - Artencuina\nAlguna cosa deu tenir el xai perquè fos un dels primers animals domesticats per l'home. Des de temps immemorials, aquest animal ens ha proporcionat carn, llet i llana. El seu valor simbòlic ha estat constant en diverses religions, especialment la jueva, l'islam i la cristiana, i és part inseparable de la nostra cultura i les nostres tradicions. A Catalunya l'anomenem xai, be, corder, xot, moltó, anyell... i els seus ramats han estat, i encara són, part del paisatge habitual de les nostres comarques. Des de sempre, la seva carn ha estat protagonista de les grans celebracions col·lectives, tant, que amb els anys aquestes trobades van esdevenir en un dels grans "esports" típicament catalans: les costellades.\nL'acte de menjar carn de xai a la brasa, amb la família, els veïns, els amics o, fins i tot, algun convidat no desitjat, és, des de fa segles, una festa molt habitual al nostre país. Les costellades són festes de primavera, d'estiu, i de tardor, normalment es fan a l'aire lliure, sovint prop d'una font, i solen ser motiu de retrobaments amb companys i familiars. A vegades, a la carn de xai s'hi solen afegir butifarres, cansalada, pollastre, conill, calçots, bolets, carxofes, espàrrecs, cebes, pebrots, etc., que, també, un cop passats per les brases, completen un àpat sovint inoblidable. El toc distintiu el sol aportar un bon vi, un bon oli i uns quants grans d'all, que serviran per elaborar un dels altres convidats imprescindibles de la festa: l'allioli.\nI és que hi ha poques carns tan gustoses i plaents com la carn de xai! Les costelles fetes a la brasa o a la llosa, la cuixa o l'espatlla al forn, el pit de xai estofat, els braons rostits o, fins i tot, els peus guisats, són un bon exemple de l'infinitat de plats extraordinaris de la cuina del xai, a casa nostra.\nLa carn de xai, però, és d'aquelles que no sap amagar la seva manca de qualitat. A vegades ens trobem que la carn "xaieja", i això és un senyal de mala alimentació, d'estrès o de vellesa de l'animal.\nA Catalunya hi podem trobar diferentes races: ripollesa, aranesa, xisqueta, fardosca... entre altres, i, a diferència d'altres cultures, solem menjar la carn de xai molt jove. La peça de xai sencer sol pesar uns 11-13 kg i sol tenir mig any de vida, s'ha alimentat amb llet materna, pastures i, en algun cas, amb pinso de qualitat. El xai de llet, o lletó, sol pesar 4-6 kgs, s'ha alimentat solament amb llet materna i té unes 4-6 setmanes d'edat.


Gegants | una mica de tot arreu\nLa V de Barcelona (7) L’Almodis i el Guillem també hi eren.\nSetembre 23, 2014 per unamicadetotarreu\nL’any passat ja ens van acompanyar i aquest any tampoc hi podien faltar. Els nostres gegants, l’Almodis i el Guillem, marcaven el lloc on la gent de Cervera es va aplegar: a la pota de V, banda Diagonal. Els geganters els acompanyaven. En aquestes imatges els podeu veure mentre participen el aquesta diada històrica. Enceto el post amb els gegants de Sarrià i amb aquest gegantó d’esguard simpàtic i alegre que els acompanya. Vaig viure setze anys en aquest barri […]\nCategories: Barcelona, Catalunya, Fem país, Gegants


Mai més no em queixaré. De rés. Sempre he volgut canviar-me la cuina. Ja no. Ni cal tampoc que em canvïi el cotxe, ni em queixaré de no fer més viatges.He vist les imatges -un altre cop terribles imatges-de destrucció i desolació de Haiti o de Xile, i m'han obert els ulls, i m'han omplert el cap amb altres desgràcies que he vist abans: guerres, malalties, pobresa, fam... i he pensat"Prou!".\nJo he tingut la sort de neixer aquí, en un pais on potser moltes coses no funcionen i han de canviar,pero on al menys la natura ens dona la oportunitat de poder tirar endavant, sense que la terra tremoli sota els nostres peus, sense que una onada gegant se'ns emporti, i on gaudim d'una "treva" social, més que no pau, sense que una bomba ens mati de nit.\nHo havia d'haver fet abans, pero ara, cada matí, miraré el que tinc -que és molt, comparat amb el res que tenen molta gent-miraré la meva família, somriuré contenta per tenir-los amb mi, al meu costat, sans i també dedicaré més temps a mirar de fer alguna cosa pels altres, pels d'alli i pels d'aquí.\nAvui tinc el cor encongit, i ara penso en tota la gent que hi ha, aprop meu, lluny meu, en aquesta vora del mar, a l'altre banda, en altres mars i en altres terres. Ja mai no diré d'on soc, per que des d'ara seré de tot arreu.\nPublicat per Rosita Carrasco a 7:49 Cap comentari:\nEl mes delicat de la panera\nDe vegades, quan em pregunten, dic que soc malabarista. La gent em mira estranyada, però no els menteixo. M'ho sento sovint, de malabarista. Tinc a les meves mans moltes pilotes a la vegada que haig de mantenir, com sigui, a l'aire.\nSóc mare i esposa, sóc dona, amiga, professional, filla, veïna, membre de la comunitat...sóc moltes coses i m'agraden totes. Però de vegades penso, què passa si una d'aquestes boles que mantinc ballant a l'aire se'm cau???\nPoden caure per esgotament, per un despiste, per una torpesa, per atzar. Puc perdre la feina, puc perdre el marit, puc perdre als meus pares o germans, puc perdre moltes coses, si.\nPerò penso, ai!, que si la feina se'm cau em puc trobar una altre, o no. Però no serà la fi de r´´es.\nSi perdo la meva parella (que pot dixar-em, o pot faltar-me) estaré malament, trista, més sola...però acabaré refent.me, trobant algú altre o aprenent a ser feliç sense un home al meu costat, per molt que ara mateix, em dolgui aquesta idea.\nSi perdo (no no no, encara no!)als meus pares, serà al cap i a la fi, llei de vida. Us estimo, us necessito i us vull al meu costat, però algun dia us hauré de dir adeu, estimats.\nDe les boles que ballen a l'aire, impulsades pels moviments de les meves mans, n'hi ha una que és especialment delicada, especialment estimada. Els meus fills.\nEls meus fills són petits, són fràgils, són...els meus bebés. Si fallo com a mare, cauran i es trencaran, si no estic prou per ells...arribarà el dia que no voldran estar amb mi. Si ara no hi parlo prou...arribarà el dia que no em parlaran o no ens entendrem.\nCada dia fallo com a mare, cada dia em proposo ser la mare perfecte i cada dia cometo un error. Un crit, una impaciència, un temps d'abandonament.Cada dia al vespre, penso dins meu que no vull fallar més, que són massa delicats i que no haig d'equivocar-me, per que són com ous dins una panereta, segurs mentres estan dintre, però ràpids en trencar-se si en cauen.\nPublicat per Rosita Carrasco a 11:12 1 comentari:\nSol amic, sol enemic\nNo era una piga, ni una taca, ni un fong.\n"Sort que ets dona i has vingut d'hora," - em va dir el metge- "un home no n'haguera fet cas. Vosaltres sempre esteu pintant-vos les ungles, mirant-vos..."\nAixí dons ha estat la meva vesant més coqueta la que ha permès descobrir "aviat" que tinc un melanoma. En uns dies m'operaran i me'l treuran. Avui ho he explicat a família, a amics, als que m'han preguntat i sabien que estava amoïnada. He estat donant detalls dels que m'han vingut de nou: "si, el 14 de gener vaig al cirurgia" " m'ho extirpen totalment i ho analitzaran" "No, encara no se si em treuran molt de tros"...tot el dia explicant-ho..i païnt-ho.\nDe vegades em paro a pensar una cosa absurda, ridicula. Em resulta estrany dir que ho tinc al dit gros del peu, per que sembla broma. Sembla que el dit petit del peu no és important, que, posats a tenir càncer, seria més guai tenir-ho en una altre banda, no?...Però sé que és un pensament absurd, que no hauria de tenir càncer de pell ni de rés més, que això no hauria d'anar amb mi.\nMelanoma. He estat (com no) buscant a internet. He vist fotografies, he llegit sobre pronòstic, evolució, esperança de vida... he vist que Bob Marley en va morir d'un melanoma com el meu per que no es va voler tallar el dit del peu, he vist fotografies de com evoluciona si no s'agafa a temps i he tingut por.\nMassa sol. O no, siguem justos, massa sol sense protecció. A mi m'encanta pendre el sol, visc ben a vora de la platja però no és tampoc que m'hi passi les hores, però surto al carrer cada dia, m'estiro a la gespa de casa, veient als meus fills jugant a la piscina i si, em poso crema,però està vist que no me'n poso prou.\nEl més curiós és que als nens els xupo de dalt a baix amb proteccions ultra caríssimes que els renovo sovint, pero ai! mai no els hi he posat als peus! Ni al clatell! ni a les orelles!!!\nAra haig d'esperar a l'operació, a que me'l treguin, al resultat del patòleg. haig d'esperar que sigui una Fase I i que amb l'exèresi n'hagi prou. Però si és així, si me'n surto així de bé, no se si podré tornar a mirar el sol igual, si podré posar-m'hi sota sense por, si podré sortir al carrer sense temor. N'hi ha prou amb la crema ? quanta me n'haig de posar? a tot arreu encara que porti roba?\nI als meus fills, com els protegiré? Haig d'impedir que estiguin al sol encara que portin crema, samarreta o gorres?\nAi Sol, solet! Què m'has fet!\nPublicat per Rosita Carrasco a 9:44 Cap comentari:\nEncetem desembre i ja mateix ens acostem al final de l’any i ens omplin tots de bons propòsits. Ens proposem deixar de fumar, fer més exercici, apuntar-nos a ball de saló, aprendre anglès… Jo per al 2010 faig com a propòsit, ser una mare menys atrafegada i estar més temps amb els meus fills.\nJo havia pensat sempre que el temps que dediquem a la canalla havia de ser de qualitat i no de quantitat. Ho assumia així per soterrar un punt de culpabilitat per, precisament, ser conscient de que no ho feia prou bé?. Potser la justificació de qualitat envers quantitat és la que ha posat els fonaments del distanciament entre pares i fills, dels problemes de fracàs escolar i dels problemes dels eterns adolescents que no saben enfrontar-se a la vida d’adults.\nTots els pares intentem fer les coses bé, però potser el nostre propi cansament, la nostre sensació de “no arribar” ens està apartant d’estar per els nostres fills. Treballem molt i els volem donar tot: una casa bonica, activitats, joguines, ordinadors’, viatges etc...però potser no els donem el que és més valuós: passar més temps junts.\nEm proposo doncs estar més pels meus fills, ajudar-los amb els deures, asseurem damunt l’estora per jugar als playmòbil, ensenyar a la petita a muntar en bici, cantar les cançons de (ai !) Hanna Montana, fer-los pastissos i magdalenes en lloc de comprar-los, quedar-me al parc després de l’escola i, si fa fred, anar cap a casa, passar de la tele i jugar al que sigui.\nSóc conscient de que fer això em costarà: arribo cansada de la feina i tinc molt que fer a casa! però crec que podrem conviure amb un cert grau de pols a canvi de estar junts, ara que encara són petits, que encara volen estar amb mi,que encara em veuen com al centre del seu mon. Algú em va dir fa poc que els nens realment prefereixen mirar la tele que estar amb els pares. Potser per que no els hem donat altres opcions, no?\nPublicat per Rosita Carrasco a 2:58 Cap comentari:\nEstic asseguda escrivint, el meu fill gran mira de sortir-se'n amb una partitura del piano, la petita riu (segurament del seu germà), el seu pare aguanta amb una ma la partitura i li fa cares a la nena, que encara riu més fort.\nA fora fa vent, però el sol és fortissim per aquestes dates! i jo, asseguda escrivint, penso, i dic, quin moment de tranquilitat, de pau, de família!. Demà tornarem a la feina, i el record d'aquest petit moment em posarà un somriure als llavis, però no ho podré explicar, perque sona molt pueril, com una tonteria, però la tranquilitat i la felicitat es donen de la ma i són aquests petits i absurds moments els que m'omplen el cor d'alegria.\nAra deixaré d'esciure i em posaré a jugar, a ballar amb ells, a gaudir d'aquest moment i a dessitjar-ne més.\nPublicat per Rosita Carrasco a 2:14 Cap comentari:\nDe qui és el mar? qui ha estat el primer en surcar les aigües blaves? qui va posar el primer peu dins la fredor blava?\nNo podem dir que és teu, o meu, o d'aquell altre. No podem posar fronteres a l'aigüa, perque va i vé. Avui està a una platja d'or de Cambrils i demà la mateixa corrent banyarà Cerdenya.No posem fronteres a l'aigua, ni als pensaments, ni a l'amor ni a la llibertat. No posem colors a les banderes, ni a les pells, per que el color també canvia. El sol torna de color rosa el vermell de les banderes, les pells blanques es fan vermelles i fosques, el sol ens diu "el color canvia, la pell canvia, el mon canvia"\nEl sol i l'aigüa són antics, ho han vist tot, es fusionen i es transformen. Ens diuen que no són de nigú, perque són de tothom. Fem-los cas, no podem fronteres, no distingim colors, Fem l'aigüa, els pensaments i l'amor lliures.\nPublicat per Rosita Carrasco a 1:56 Cap comentari:\nAvui començo una nova aventura\nPublicat per Rosita Carrasco a 3:02 Cap comentari: